Синт-Никлас

Синт-Никлас (, ) — Бельгияның Көнсығыш Фландрия провинцияһында урынлашҡан ҡала. 2017 йылдың 1 ғинуарында Синт-Никлас ҡалаһында 76 000-дән ашыу халыҡ иҫәпләнгән. Халыҡ һаны буйынса был ҡала Бельгияла 19 урында тораNationaal Instituut voor de Statistiek (NIS)/FOD Economie — Algemene Directie Statistiek en Economische Informatie. Structuur van de bevolking. De 25 bevolkingsrijkste gemeenten van het land. Шулай уҡ ҡала Бельгияның иң ҙур баҙар майҙанлы ҡалаһы булараҡ билдәле (3,19 га)Sint-Niklaas, hart van het Waasland.

 Тарих 
Бөгөнгө Синт-Никлас территорияһында кешеләр бик борондан йәшәгән була. Синт-Никлас тарихы 1217 йылда епископ Турне урындағы руханиҙар советы тәҡдиме менән изге Николай Мирликийскийға бағышлап сиркәү нигеҙләгәндән алып башлана. Ун алтынсы быуатҡа тиклем яңы сиркәү мәхәлләһе Турне епископлығы ҡарамағында тора, ә сәйәси структураһы буйынса Фландрия графлығына ҡарай. Сиркәүҙең байлығы ҡаланың иҡтисади үҫешен көсәйтә. 1241 йылда Синт-Никлас төбәктең административ үҙәге була, ә 1248 йылда II Маргарита ҡаланан көнбайышта ятҡан ерҙәрҙе Изге Николай сиркәүенә бирә, бының төп шарты -сиркәү был ерҙән бер ҡасан да бүленергә һәм унда ҡаралтылар төҙөргә тейеш булмаған.

Синт-Никластың бер ваҡытта ла диуарҙары булмай: уны баҫып алыу бик еңел була. 1381 йылда сиркәү яна һәм талана, әммә уның Шельде, Гент менән Антверпен ҡалалары араһында тороуы ҡаланы тиҙ яңыртырға мөмкинлек биргән. 1513 йылда император Максимилиан I Синт-Никласҡа аҙна һайын баҙар үткәреү хоҡуғын бирә. 
XVII быуат осоронда Синт-Никлас иҡтисады етен һәм йөн етештереү арҡаһында иҡтисады сәскә ата, әммә 1690 йылдың 25 майында Синт-Никласта янғындан 565 йорт юҡҡа сыға.

1764 йылда ҡалала тәүге туҡыу фабрикаһы барлыҡҡа килә, Синт-Никласта индустриализация башлана. 1830 йылда сәнәғәте әһәмиәте буйынса ҡала Көнсығыш Фландрияла икенсе урынды биләй (Генттан һуң). 1803 йылда Наполеон Синт-Никласҡа килә, бер йылдан һуң уға ҡала статусын бирә. XIX быуатта туҡыу сәнәғәте бөлгөнлөккә төшә, әммә ҡала үҫешенә яңы импульсты 1850 йылда тимер юлы бирә. Ошо ваҡытта ҡалала Дева Мария сиркәүе, ратуша бинаһы төҙөлә. Икенсе донъя һуғышынан һуң ҡаланың туҡыу сәнәғәте тәрән кризис кисерә һәм бөтөнләй юҡҡа сыға. Бөгөн ҡаланың тарихи үҙәге сауҙа һәм коммерция кварталы булып тора.

 Иҫтәлекле урын 
 Изге Николай сиркәүе, XIII быуатта нигеҙләнгән.
 Баҙар майҙаны.
 Сиркәү мариинский
 Ратуша
 Картография тарихына бағышланған Меркатор музейы
 Ар-нуво стилендәге йорттар

 Туғанлашҡан ҡалалар 
 , Эбингдон
 , Кольмар
 , Брест
 , Горинхем
 , Лукка
 , Шонгау
 , Табор

 Синт-Никласта тыуған билдәле кешеләр 
 Боб Бенни (1926), эстрада йырсыһы
 Том Лануа (1958), яҙыусы, шағир, сәсмәсе, драматург
 Энн Воутерс (1980), баскетболсы
 Ян Вертонген (1987), футболсы
 Томас Де Гент (1986), велосипедта уҙышыусы

 Иҫкәрмәләр 

 Һылтанмалар 
 Ҡала сайты
Категория:Бельгия ҡалалары
Категория:Көнсығыш Фландрия
Категория:Википедия:Статьи с переопределением значения из Викиданных